It-tim ta’ Xarabank talbu lill-Kummissarju l-ġdid tal-Pulizija Ray Zammit biex ikompli jinvestiga l-każ ta’ Ġiġa u Leli Camilleri li kienu nstabu ħatja bil-qtil ta’ Toninu Aquilina. Dan biex skont il-programm televiżiv issir ġustizzja li baqgħet ma saritx f’dawn l-aħħar 50 sena. Huma jikkwotaw lill-Kummissarju Zammit jgħid fil-programm li Ġiġa u Leli “ma kinux ħatja” u li ppubblika ktieb b’analiżi dettaljata dwar il-każ. F’isem il-familjari ta’ Ġiġa u Leli, it-tim ta’ Xarabank talbu formalment lill-Kummissarju l-ġdid biex il-każ ta’ Ġiġa u Leli Camilleri jerġa’ jinfetaħ minnufih jew titħaddem proċedura alternattiva biex, jekk tkun ikkonfermata l-innoċenza tagħhom, jitnaddaf isimhom u tittaffa t-tbatija li għaddew minnha l-qraba tagħhom.